DOLOŽKA ZLUČITEĽNOSTI
právneho predpisu s právom Európskej únie

1.	Predkladateľky právneho predpisu: Poslankyne Národnej rady Slovenskej republiky Andrea Turčanová a Monika Kolejáková.

2.	Názov návrhu právneho predpisu: Návrh zákona, ktorým sa mení a dopĺňa zákon č. 376/2024 Z. z. o integrovanej posudkovej činnosti a o zmene a doplnení niektorých zákonov v znení zákona č. 406/2025 Z. z.

3.	Problematika návrhu právneho predpisu:

a)	nie je upravená v práve Európskej únie. Predmetom návrhu zákona je vnútroštátna procesná úprava vybraných aspektov integrovanej posudkovej činnosti, najmä vymedzenie prípadov, keď pri nezmenených funkčných dôsledkoch zdravotného stavu účastníka konania nie je potrebné opätovne vykonávať lekársku posudkovú činnosť. Ide o oblasť organizácie a výkonu vnútroštátnej verejnej správy a sociálneho posudzovania, ktorá nie je predmetom harmonizácie právom Európskej únie. Relevantným medzinárodnoprávnym dokumentom je Dohovor Organizácie Spojených národov o právach osôb so zdravotným postihnutím (oznámenie Ministerstva zahraničných vecí Slovenskej republiky č. 317/2010 Z. z.), ktorý navrhovaná úprava plne rešpektuje.

b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: Bezpredmetné. Z návrhu zákona nevyplývajú nové záväzky Slovenskej republiky vo vzťahu k Európskej únii a návrh zákona nie je transpozičným predpisom.

5.	Stupeň zlučiteľnosti návrhu právneho predpisu s právom Európskej únie: Úplný.

